
Nr. SC 2010 – 
REFERAT

privind aprobarea proiectului complex de investiţii
,,Modernizare strada Cloşca-extindere la 4 benzi, sector blv. Cetăţii – str. Ovidiu Balea”, a documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere


Proiectul “Modernizare str. Cloşca şi extindere la 4 benzi – sector Blv. Cetăţii - O. Balea” este inclus în Planul Integrat de Dezvoltare al Polului de Creştere Timişoara, obiectivul Dezvoltarea unei infrastructuri tehnice integrate, complexe şi flexibile, politica 2.1 „Interconectarea teritorială şi creşterea accesibilităţii polului”, Programul 2.1.3. „Realizarea unui sistem coerent de cai de comunicaţie în interiorul localităţilor”.
Obiectivul specific al proiectului este modernizarea şi extinderea la 4 benzi a străzii Cloşca, situată în partea de NV a municipiului Timişoara pe traseul drumului naţional DN 59, asigurând legătura cu comuna Săcălaz, respectiv Republica Serbia pe ruta Jimbolia. Strada supusă modernizării este împărţită în două sectoare:

• Str Cloşca între Blv Cetăţii şi P-ţa Avram Iancu L= 507,81m, are un carosabil de 14m lăţime, cu 4 benzi de circulaţie (câte două pe un sens), care se v-a moderniza refăcându-se covorul asfaltic.

• Str Cloşca între P- ţa Avram Iancu şi str. Ovidiu Balea L=1250m, cu un carosabil de 6m lăţime cu două benzi de circulaţie, care se v-a extinde şi moderniza la 4 benzi de circulaţie. 


Studiul de fezabilitate aferent obiectivului mai sus amintit şi valoarea totală (exclusiv TVA) a investiţiei ,,Modernizare strada Cloşca-extindere la 4 benzi, sector blv. Cetăţii – str. Ovidiu Balea” estimată la 11.540,19 mii lei, reprezentând 2.729,27 mii euro, conform devizului general, au fost aprobate prin HCL nr.365 din 28/09/2010, în baza referatului nr SC2010 -22244/17.09.2010. 

Întrucât în HCL nr.365 din 28/09/2010 nu au fost detaliate toate cheltuielile ce revin municipiului Timişoara în acest proiect, considerăm că este necesară aprobarea unei noi hotărâri cu aceste cheltuieli şi, prin urmare, revocarea hotărârii nr.365 din 28/09/2010.
În vederea accesării fondurilor nerambursabile prin Programul Operaţional Regional 2007-2013, Axa prioritară 1. - "Sprijinirea dezvoltării durabile a oraşelor-poli urbani de creştere", Domeniul major de intervenţie 1.1. – "Planuri integrate de dezvoltare urbană", Sub-domeniul: "Poli de creştere" pentru proiectul ,,Modernizare strada Cloşca-extindere la 4 benzi, sector blv. Cetăţii – str. Ovidiu Balea” propunem aprobarea întregului proiect precum şi a cheltuielilor legate de acesta ce revin municipiului Timişoara.
Având în vedere cele menţionate mai sus,
Propunem următoarele:
1. aprobarea proiectului ,,Modernizare strada Cloşca-extindere la 4 benzi, sector blv. Cetăţii – str. Ovidiu Balea”, în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”.
2. aprobarea Documentaţiei tehnico-economice şi a Analizei cost-beneficiu în vederea realizării proiectului  „Modernizare strada Cloşca-extindere la 4 benzi, sector blv. Cetăţii – str. Ovidiu Balea” elaborate de către S.C. DRUM PROIECT S.R.L., cu principalii indicatori tehnico-economici prevăzuţi în Anexa 1 la prezentul referat.

3. aprobarea valorii totale a proiectului în sumă de 14.336.841,05 Lei (inclusiv T.V.A), alocarea în bugetul local a:
a) sumei de 234.689,47 Lei (fără T.V.A), reprezentând contribuţia proprie a Municipiului Timişoara alcătuită din: 

- contribuţia Municipiului Timişoara la cheltuielile eligibile reprezentând minimum 2% din valoarea eligibilă a proiectului în sumă de 232.189,47 Lei;

- contribuţia Municipiului Timişoara reprezentând cheltuieli neeligibile aferente proiectului în sumă de 2.500,00 Lei.

b) sumei de 2.754.867,30Lei reprezentând TVA pentru cheltuieli eligibile şi neeligibile. Taxa pe valoarea adăugată plătită, aferentă cheltuielilor eligibile efectuate în cadrul proiectului va fi rambursată de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.

c) precum şi a sumei de 5.688.642,12Lei, reprezentând avansul necesar implementării optime a proiectului. Suma se va recupera, prin decont, la terminarea lucrărilor aferente proiectului.
4. La data emiterii prezentei hotărâri se revocă Hotărârea Consiliului Local al Municipiului Timişoara nr.  365 din 28/09/2010.   

